Case ID: 1197245
Sentence 0: Bakı şəhəri Suraxanı Rayon Məhkəməsinin xx xxxxxx 2018-ci il tarixli qətnaməsi ilə iddia tələbləri qismən təmin edilmiş, cavabdehdən 80 000 ABŞ dolları məbləğində əsas, 18 920 ABŞ dolları faiz borcu və 500 ABŞ dolları əldən çıxmış fayda olmaqla olmaqla cəmi 99 420 ABŞ dollarının və ödənilmiş 30 manat dövlət rüsumunun tutularaq banka ödənilməsi, tutmanın girovla yüklü edilmiş cavabdehə məxsus, MS N000013 qeydiyyat № 08/05-004 olan Mənzil Sertifikatında qeyd olunan və Bakı şəhəri, Nərimanov rayonu, V.Mayakovski və A.Orucəliyev küçələri arasındakı 1934-cü məhəllə, İV alaqapı, 10-cu mərtəbə, mənzil 90 ünvanında yerləşən üç otaqlı mənzilə olan sahiblik hüquqlarına yönəldilməsi, həmin sahiblik hüquqlarının açıq hərracda satılaraq banka olan borcun ödənilməsi, girov predmetinin satışından əldə olunacaq vəsait iddiaçının tələbini ödəməyə kifayət etmədikdə qalan məbləğin cavabdehdən tutularaq banka ödənilməsi, iddianın qalan hissədə təmin edilməməsi qət olunmuşdur.Həmin qətnamədən İddiaçı ASC-nin ləğvedicisi olan X1 nümayəndəsi apellyasiya şikayəti verərək onun qismən, yəni iddia tələbinin təmin edilməyən hissəsində ləğv olunmasını və iddia tələbinin tam təmin edilməsi barədə qətnamə çıxarılmasını xahiş etmiş, şikayətini məhkəmənin işin faktiki hallarına və sübutlara düzgün qiymət verməməsi, əldən çıxmış fayda tələbinə münasibətdə maddi hüquq normasını səhv tətbiq etməsi arqumentləri ilə əsaslandırmışdır.